Γεια σου, φίλε.
"Γεια σου, φίλε"; Άθλιο.
Καλύτερα να σου δώσω όνομα.
Δεν πρέπει, όμως, να ξεχνάμε ότι είσαι μόνο στο μυαλό μου.
Να πάρει. Συνέβη. Μιλάω σε φανταστικό άνθρωπο.
Αυτό που θα σου διηγηθώ είναι άκρως απόρρητο.
Μια συνωμοσία που μας ξεπερνάει όλους.
Μια ισχυρή ομάδα ανθρώπων κατευθύνει όλο τον κόσμο.
Μιλάω γι' αυτούς που δεν γνωρίζει κανείς, που είναι αόρατοι.
Το ένα τοις εκατό του ένα τοις εκατό...
...που παριστάνει τον Θεό χωρίς καμιά άδεια.
Και τώρα νομίζω ότι με παρακολουθούν.
Αφορά τα χθεσινοβραδινά.
Έπρεπε να είχα πάει στο πάρτι γενεθλίων της Άντζελα.
Αντ' αυτού, πήγα στο...
Είσαι ο Ρον.
Το πραγματικό σου όνομα είναι Ροχίτ Ντι Τιμέτα.
Το άλλαξες όταν αγόρασες το πρώτο καφέ, πριν έξι χρόνια.
Έχεις ανοίξει δεκαεφτά μαγαζιά και θ' ανοίξεις κι άλλα.
Μπορώ να σε βοηθήσω σε κάτι;
Μου αρέσει να έρχομαι εδώ, γιατί έχεις γρήγορο ίντερνετ.
Είναι από τα λίγα μαγαζιά που έχουν σύνδεση οπτικών ινών.
Είναι τόσο καλό που έξυσε το μέρος του μυαλού μου...
...που δεν επιτρέπει την ύπαρξη του καλού άνευ όρων.
Ξεκίνησα να υποκλέπτω την κίνηση του δικτύου σου.
Και τότε παρατήρησα κάτι παράξενο.
Και τότε αποφάσισα να σε χακάρω.
Έχεις ένα σάιτ, το "Plato's Boys".
Χρησιμοποιείς δίκτυο TOR για να διατηρείς τους σέρβερ ανώνυμους.
Εγώ, όμως, κατάφερα να το δω.
Το πρωτόκολλο Onion Routing δεν είναι όσο ανώνυμο νομίζεις.
Όποιος ελέγχει τους κόμβους εξόδου ελέγχει και την κίνηση δεδομένων.
Άρα εγώ είμαι αυτός που έχει τον έλεγχο.
-Θα σου ζητήσω να φύγεις... -Τα έχω όλα στη διάθεσή μου.
Τα email σου, τα αρχεία σου, όλες τις φωτογραφίες σου.
-Σήκω και φύγε, γιατί θα πάρω... -Την αστυνομία;
Θέλεις να μάθουν για την παιδική πορνογραφία...
...που διακινείς στους 400.000 χρήστες σου;
Προσωπικά, ήλπιζα ότι θα ήταν τίποτα σαδομαζοχιστικά.
Συνειδητοποιείς πόσο πιο απλό θα ήταν;
Δεν έβλαψα κανέναν.
Ποτέ.
Είναι η ιδιωτική μου ζωή.
Καταλαβαίνω πώς είναι να είσαι διαφορετικός.
Είμαι κι εγώ πολύ διαφορετικός.
Βέβαια, δεν τη βρίσκω με μικρά παιδιά...
...αλλά δεν ξέρω πώς να μιλήσω στους ανθρώπους.
Μόνο στον πατέρα μου μπορούσα να μιλήσω.
Αλλά πέθανε.
Λυπάμαι που το ακούω.
-Μπορώ να ρωτήσω από τι πέθανε; -Λευχαιμία.
Σίγουρα προκλήθηκε από ακτινοβολία στην εταιρεία όπου εργαζόταν...
...αλλά δεν μπορούσα να το αποδείξω.
Τώρα είναι νεκρός.
Η εταιρεία, όμως, κρατιέται μια χαρά.
Όλα είναι εντάξει, Ροχίτ. Δεν χρειάζεται ν' ανησυχείς πια.
Δεν καταλαβαίνω.
Με εκβιάζεις; Περί αυτού πρόκειται;
Χρήματα; Αυτά σε νοιάζουν;
Όχι.
Αν σε πληρώσω, θα ζητάς όλο και πιο πολλά.
Όσα και να σου δώσω, εσύ θα ενημερώσεις την αστυνομία.
Δεν θα σε πληρώσω. Μην ξεχνάς ότι καταπάτησες κι εσύ τον Νόμο.
Έχεις δίκιο. Εν μέρει.
Βλέπεις, συνήθως αυτά τα κάνω από τον υπολογιστή μου...
...αλλά αυτήν τη φορά ήθελα να το κάνω από κοντά.
Προσπαθώ να ξεπεράσω την κοινωνική μου φοβία.
Αλλά πάντα υπάρχει ο κίνδυνος να το σκάσεις, αφού σε προδώσω.
Να πεις στον διαχειριστή σου να κλείσει τους σέρβερ...
...να διαγράψει τα δεδομένα.
Κι έτσι φρόντισα να συμπεριλάβω την ώρα και τον τόπο...
-...στην ανώνυμη πληροφορία μου. -Περίμενε. Θα σου δώσω λεφτά.
Πόσα θέλεις; Θα σε πληρώσω.
Εδώ είναι που κάνεις λάθος. Σκοτίστηκα για τα λεφτά.
Και τώρα με παρακολουθούν.
Οι υψηλά ιστάμενοι δεν πάνε κάποιον σαν εμένα.
Σε τρία λεπτά είχα καταστρέψει την επιχείρηση, τη ζωή...
...και την ύπαρξη ενός ανθρώπου. Τον διέγραψα.
Εσύ; Μικρέ;
Τι τρέχει;
Ο κόσμος ζει συναρπαστικές στιγμές.
Τα βράδια είμαι αυτόκλητος τιμωρός.
Τις μέρες είμαι ένας συνηθισμένος τεχνικός ασφάλειας δικτύων.
Κωδικός ΕR280-652.
Έλιοτ; Έλα εδώ.
Τι νέα;
Μπορώ να το χειριστώ.
Μπήκαν στα συστήματά τους πάλι.
Αυτή είναι η παιδική μου φίλη, η Άντζελα.
Μερικές φορές γίνεται νευρωτική...
...αλλά, πιστέψτε με, είναι από τους καλούς.
Τι κοιτάζω; Το αρχείο καταγραφής;
Είναι επίθεση RUDY. Απίθανο!
Το βρίσκεις απίθανο;
Μας σκοτώνει, Έλιοτ.
-Γκίντεον, δεν φεύγω... -Άντζελα!
Να δούμε πώς θα πάει η σημερινή σύσκεψη.
Επιτίθενται στα δίκτυά τους κάθε εβδομάδα.
Δεν ξέρουμε αν θα παραμείνουν πελάτες μας.
-Έρχονται εδώ; -Τι είπαμε για τον κώδικα ένδυσης;
Ρίξτε μια ματιά στα αρχεία.
Προετοιμαστείτε, σε περίπτωση που έχουν απορίες.
-Ξανάρχισες το κάπνισμα; -Δεν πήρες τα μηνύματά μου χθες;
-Σου έστειλα δεκατρία ακριβώς. -Λυπάμαι. Δεν μπορούσα να έρθω.
Μου είχες υποσχεθεί ότι θα προσπαθούσες.
Σταμάτα να σκέφτεσαι άλλα πράγματα όταν σου μιλάω.
Δεν μ' αρέσει όταν το κάνεις αυτό.
Συγγνώμη. Σκεφτόμουν τη δουλειά.
Γι' αυτό σ' αγαπάει τόσο πολύ ο Γκίντεον.
Μ' ευγνωμονεί που σ' έφερα.
Για κάποιον λόγο, νομίζω ότι ενδόμυχα το μισείς εδώ.
Είχε δίκιο. Συμπαθούσα τους ανθρώπους, αλλά η δουλειά...
...ασφάλεια εταιρικών δικτύων;
Δεν μπορώ να σκεφτώ κάτι που να μισώ περισσότερο.
Όχι. Μ' αρέσει πολύ εδώ.
Με συγχωρείς. Απλώς είμαι κακοδιάθετη.
Έχω καθυστερήσει δύο δόσεις του φοιτητικού μου δανείου...
...και ο Γκίντεον δεν μου δίνει αύξηση.
Φιλαράκι. Μας έλειψες χθες βράδυ. Πού ήσουν;
Την κάνω. Έχουμε σύσκεψη σήμερα.
-Έμαθες τι έγινε; -Είπε ότι δούλευε.
-Πρέπει να του μιλήσεις. -Θ' αργήσουμε στη σύσκεψη.
Δεν με χωνεύει και ξέρεις τον λόγο.
Δεν μπορώ να έχω τόσο αρνητισμό στη ζωή μου.
Αυτό ακριβώς εννοώ.
Τι σκέφτεσαι;
Τίποτα.
Θέλεις να μάθεις τι σκέφτομαι εγώ;
Την πρώτη φορά που ήρθες εδώ.
Με ανάγκασαν να έρθω στην Κρίστα.
Αλλά τη συμπαθώ.
Ήταν εύκολο να τη χακάρω. Κωδικός πρόσβασης: Ντίλαν2791.
Ο αγαπημένος της καλλιτέχνης...
...και η χρονολογία γεννήσεώς της ανάποδα.
Για ψυχολόγος, δεν είναι καλή στο να διαβάζει τον άλλο.
Αντίθετα, εγώ είμαι καλός σ' αυτό.
Το μυστικό μου; Ψάχνω τον χειρότερο εαυτό τους.
Ξέρω ότι πήρε διαζύγιο, ότι την τσάκισε...
...και βγαίνει με χαμένα κορμιά από σάιτ γνωριμιών.
Πιο πρόσφατη κατάκτησή της ο Μάικλ Χάνσεν.
Τον έψαξα αλλά δεν βρήκα τίποτα. Ούτε linkedin ούτε Facebook.
Κάτι πάνω του μ' ενοχλεί.
Παίζει πάλι μ' εκείνο το σημείο του μυαλού μου.
Θα τον χακάρω πολύ σύντομα. Πάντα το κάνω.
Δεν ουρλιάζεις, όπως παλιά, κι αυτό είναι καλό.
Αλλά καταλαβαίνω ότι το κρατάς μέσα σου.
Πρέπει να δουλέψουμε τον θυμό σου, Έλιοτ.
Είσαι οργισμένος με όλους. Με την κοινωνία.
Την κοινωνία;
Έχεις πολλούς λόγους να οργίζεσαι, αλλά το να μη μιλάς...
...δεν θα σε βοηθήσει.
Πρέπει να επικεντρωθούμε στον πόνο που υποβόσκει.
Τι είναι αυτό που σε απογοητεύει τόσο πολύ στην κοινωνία;
Δεν ξέρω.
Μήπως το ότι πιστεύουμε συλλογικά ότι ο Στιβ Τζομπς ήταν σπουδαίος;
Κι ενώ γνωρίζουμε...
...ότι έβγαλε δισεκατομμύρια στις πλάτες παιδιών;
Ή μήπως ότι όλοι οι ήρωες είναι κάλπικοι;
Ο ίδιος ο κόσμος, μια μεγάλη φάρσα.
Ανταλλάσσουν μεταξύ τους ένα σωρό ανόητα σχόλια...
...που παρουσιάζουν ως διορατικά...
...στα μέσα κοινωνικής δικτύωσης, εμφανίζοντας μια οικειότητα.
Ή μήπως εμείς το ψηφίσαμε αυτό; Όχι με τις νοθευμένες εκλογές μας.
Αλλά με τα πράγματά μας, τα υπάρχοντά μας, τα λεφτά μας.
Δεν λέω κάτι καινούργιο. Ξέρουμε γιατί το κάνουμε.
Όχι επειδή οι "Αγώνες Πείνας" μας κάνουν ευτυχισμένους...
...αλλά επειδή θέλουμε να είμαστε σε αφασία.
Επειδή είναι επίπονο να μην προσποιείσαι.
Επειδή είμαστε δειλοί. Η κοινωνία...
Έλιοτ, δεν μιλάς.
-Τι τρέχει; -Τίποτα.
-Μην απογοητεύεσαι. -Γιατί όχι;
Διαφέρεις από τους περισσότερους. Τουλάχιστον εσύ προσπαθείς.
Τουλάχιστον εσύ καταλαβαίνεις.
Τι καταλαβαίνω;
Πώς είναι να νιώθεις μοναξιά. Κατανοείς τον πόνο.
Θέλεις να προστατεύσεις τους ανθρώπους απ' αυτόν.
Θέλεις να προστατεύσεις εμένα απ' αυτόν.
Αυτό το σέβομαι σ' εσένα.
Γιατί πιστεύεις ότι ξέρω πώς είναι να νιώθεις μόνος;
Να πάρει. Απ' τα email της.
-Έλιοτ; -Δεν ξέρω.
Ας μιλήσουμε για χθες βράδυ. Πήγες στα γενέθλια της Άντζελα;
Ναι, ήταν ωραία.
-Προσπάθησες να πιάσεις κουβέντα; -Φυσικά.
-Πήρα το τηλέφωνο μιας κοπέλας. -Αλήθεια;
Είναι γλυκιά. Της αρέσουν οι "Αγώνες Πείνας".
Πάλι κρύβεσαι, Έλιοτ.
Κι όταν κρύβεσαι, οι αυταπάτες σου επιστρέφουν.
Είναι ατραπός.
Ας μιλήσουμε για τους άντρες με τα μαύρα που βλέπεις.
Είναι ακόμα εκεί;
Όχι. Σου είπα ότι έφυγαν.
Η αγωγή που μου έδωσες κάνει δουλειά.
Φίλε. Πάμε για φαγητό σήμερα;
-Ναι, έχω άλλα... -Σχέδια. Μάλιστα.
Το ίδιο είπες τις τελευταίες τρεις φορές που σ' το πρότεινα.
Εσύ και η Άντζελα είστε φίλοι πολύ καιρό.
Είναι ένας λόγος που θέλω να τα πηγαίνουμε καλά εμείς οι δύο.
Νιώθω ότι τα πράγματα μεταξύ μας είναι περίεργα, δεν συμφωνείς;
Είμαι εντάξει μ' αυτό.
Εγώ δεν είμαι εντάξει μ' αυτό.
Αγαπώ την Άντζελα και θέλω να τα πηγαίνουμε καλά για χάρη της.
Γι' αυτό ήρθα. Συνήθως δεν κάνω τέτοια πράγματα.
Είμαι τρελός που δεν τον γουστάρω;
Μεταξύ των "like" του στο Facebook...
...είναι οι αποφάσεις του Μπους, η ταινία "Transformers 2"...
...και η μουσική του Τζος Γκρόμπαν.
Χρειάζονται κι άλλες δικαιολογίες;
Έχει τον ευκολότερο κωδικό πρόσβασης. "123456Εφτά".
Ήμουν μάρτυρας του πρώτου του "σ' αγαπώ" στην Άντζελα.
Έγινα μάρτυρας της πρώτης από τις πολλές απιστίες του...
...με τη "Στέλλα Β".
Σκέφτηκα να της το πω...
...αλλά το γούστο της στους άντρες είναι χάλια...
...και δεν ήθελα να δω τι θ' ακολουθήσει.
Άσε που μπορώ να χειριστώ τον Όλι πιο εύκολα απ' τους άλλους.
Τουλάχιστον για την ώρα.
Ήθελα να το ξέρεις. Σε συμπαθώ, αδερφέ μου.
Και θέλω να με συμπαθείς κι εσύ.
Καταλαβαίνω. Θα προσπαθήσω πιο πολύ.
Έγινε, φίλε. Όποτε είσαι έτοιμος θα ήθελα να...
...τα πούμε.
Ξέχασα ότι δεν είσαι του αγγίγματος.
Η αλήθεια είναι ότι δεν θα 'πρεπε να μισώ τον Όλι. Δεν είναι κακός.
Είναι πολύ χαζός για να 'ναι κακός.
Όταν σκέφτομαι τους πραγματικά κακούς ανθρώπους...
...η Ε-Corp, ο μεγαλύτερος όμιλος επιχειρήσεων στον κόσμο.
Βρίσκονται παντού.
Το ιδανικό τέρας της σύγχρονης κοινωνίας.
Το "Ε" θα μπορούσε να σημαίνει "Evil".
Μετά από έναν εις βάθος αυτο-επαναπρογραμματισμό...
...είναι το μόνο που βλέπει ή διαβάζει το μυαλό μου...
...όποτε ξεπετάγονται στον κόσμο μου.
Μαζί θ' αλλάξουμε τον κόσμο με την E-Corp.
"Evil Corp".
Η Κρίστα θα πάθαινε κρίση...
...αν ήξερε ότι εγώ κρύβομαι από πίσω. Αλλά αυτό είναι.
Μια σατανική κοινοπραξία. Και τώρα πρέπει να τους βοηθήσω.
Υπάρχουν τεχνικοί εδώ που απασχολούνται μ' εσάς.
Ο Τέρι Κόλμπι, ο τεχνικός διευθυντής.
Αν και είναι επικεφαλής τεχνολογίας τεράστιου ομίλου...
...κυκλοφορεί με Blackberry.
Δεν φαίνεται να βλέπει συχνά τερματικό. Δεν είναι τεχνικάριος.
Είναι ηλίθιος.
Αλαζόνας ηλίθιος. Το χειρότερο είδος.
Γεια. Ταϊρέλ Γουέλικ, ανώτερος αντιπρόεδρος τεχνολογίας.
Έλιοτ. Ένας απλός τεχνικός.
Μην είσαι τόσο ταπεινός.
Ξεκίνησα απ' την ίδια θέση.
Για να είμαι ειλικρινής, η καρδιά μου είναι ακόμα εκεί.
Βλέπω ότι τρέχεις το Gnome.
Εγώ δουλεύω σε KDE.
Ξέρω ότι αυτό το περιβάλλον είναι καλύτερο...
...αλλά ξέρεις τι λένε. "Έξις δευτέρα φύσις".
Στέλεχος με περιβάλλον Linux;
Ξέρω τι σκέφτεσαι. Είμαι στέλεχος. Γιατί Linux;
Και πάλι, δεύτερη φύση.
Θα έχουμε καλή συνεργασία.
Καλύτερα να βρω τους υπόλοιπους.
Μπονσουάρ, Έλιοτ.
Ενίοτε ονειρεύομαι ότι σώζω τον κόσμο.
Ότι τους σώζω όλους από το αόρατο χέρι.
Αυτό που μας προμηθεύει με την κάρτα υπαλλήλου.
Αυτή που μας αναγκάζει να εργαστούμε γι' αυτούς.
Αυτή που μας ελέγχει καθημερινά, εν αγνοία μας.
Αλλά δεν μπορώ να το σταματήσω. Δεν είμαι τόσο καλός.
Είμαι ένας ανώνυμος. Είμαι μόνος.
Αν δεν υπήρχε η Κουέρτι, θα ήμουν τελείως κενός.
Το μισώ, όταν δεν μπορώ να ελέγξω τη μοναξιά μου.
Το κλάμα αυτό συμβαίνει κάθε δεύτερη εβδομάδα.
Τι κάνουν οι φυσιολογικοί άνθρωποι όταν είναι τόσο θλιμμένοι;
Έρχονται σ' επαφή με τους φίλους και την οικογένειά τους.
Για μένα, δεν είναι επιλογή.
Εγώ παίρνω μορφίνη.
Το κλειδί για να μη γίνεις πρεζόνι...
...είναι να περιοριστείς στα 30mg τη μέρα.
Οτιδήποτε παραπάνω ενισχύει την ανοχή σου.
Ελέγχω την καθαρότητα των χαπιών.
Έχω 8mg βουπρενορφίνης ναλοξόνης...
...σε περίπτωση που έχω σύνδρομο στέρησης.
Πάλι μου τελείωσαν.
-Πόσο κάνει; -Κερνάει το κατάστημα.
Όχι, Σέιλα.
Είναι μια κανονική δοσοληψία ναρκωτικών...
-...όπως πάντα. -Καλώς.
Τι κάνεις απόψε; Προσπάθησα να ποστάρω κάτι στο Facebook...
-...και δεν σε βρήκα. -Δεν έχω Facebook.
-Γιατί όχι; -Γιατί το σιχαίνομαι.
Αυτό είναι τρελό.
Θέλεις να κάνουμε αυτά μαζί; Έκσταση.
Μην παίρνεις ποτέ αποφάσεις όταν έχεις πάρει μορφίνη.
Η Κρίστα έκανε τσεκ ιν στο "Πιερ Λοτί".
Λοιπόν, Μάικλ Χάνσεν, ώρα να μάθουμε ποιος πραγματικά είσαι.
Ξέχασα τα κλειδιά μου σ' ένα από τα ταξί σας.
Στο 56Υ2.
Φυσικά.
Μήπως σας περισσεύει κανένα ψιλό;
Θα με βοηθήσετε;
Ζείτε σε πανάκριβα σπίτια.
306 Χόθορν. Σας ευχαριστώ.
Βλαμμένο, θα κατουρήσεις;
Άντε, λοιπόν.
Να δανειστώ το τηλέφωνό σας; Το δικό μου δεν έχει μπαταρία.
Πρέπει να πάρω τη μαμά μου.
Ευχαριστώ.
Δεν απαντάει. Πάντως, ευχαριστώ.
Άντζελα, συμβαίνει κάτι;
-Θέλω να έρθεις στην AllSafe. -Είσαι εκεί; Είναι τρεις το πρωί.
Έκαναν επίθεση στους σέρβερ της Ε-Corp κι είναι άσχημα.
-Επίθεση άρνησης υπηρεσιών. -Πήρες τον Λόιντ;
Ναι, εδώ είναι.
-Μιλάει με το τεχνικό τους τμήμα; -Ναι, αλλά μέχρι στιγμής τίποτα.
Δεν νομίζω ότι μπορεί να το χειριστεί ο Λόιντ.
Ο Γκίντεον μόλις μου τους ανέθεσε. Δεν μπορώ να τα κάνω θάλασσα.
Σε χρειάζομαι. Σε παρακαλώ;
Έρχομαι αμέσως.
-Επιτέλους. -Ηρέμησε. Μία ώρα πέρασε.
Μία ώρα τούς κοστίζει 13 εκατ. δολάρια σε έσοδα.
Τα υπολόγισα. Τόσα ακριβώς έχασαν.
Μην ανησυχείς. Άσ' το πάνω μου. Λόιντ, πώς πάει;
Είναι άσχημα. Η χειρότερη επίθεση που έχω δει.
-Αναδιαμόρφωσες το DNS; -Ναι.
-Κλείσε τις υπηρεσίες. -Τις έκλεισα.
Προσπαθώ να επανεκκινήσω τους σέρβερ, αλλά χωρίς επιτυχία.
Κάποιος καταστρέφει το δίκτυό τους αυτήν τη στιγμή.
Μόλις άρχισαν οι αναφορές για τη διακοπή.
Είναι χειρότερο απ' όσο νόμιζα. Μπήκαν στο δίκτυο.
Ενημερώστε με.
Νόμιζα ότι είχαμε εγκαταστήσει πρωτόκολλα ασφαλείας...
...για ν' αποτρέψουμε κάτι τέτοιο.
-Η προέλευση της επίθεσης; -Παντού, ΗΠΑ, Φινλανδία.
Επανεκκίνηση υπηρεσιών και ανακατεύθυνση κίνησης.
Κάλεσε την Prolexic για βοήθεια. Περίμενε. Τι είναι;
Δεν νομίζω ότι είναι μια απλή επίθεση D-Dos.
Έχουν εγκαταστήσει "rootkit" στους σέρβερ.
Τι είναι αυτό;
Σαν παλαβός καθ' έξιν βιαστής με τεράστιο μόριο.
Χριστέ μου, Λόιντ!
Κακόβουλο λογισμικό που καταλαμβάνει το σύστημα.
Διαγράφει αρχεία, σταματάει προγράμματα.
-Πώς το σταματάμε; -Στην ουσία, είναι αόρατο.
Δεν το σταματάς. Οι σέρβερ δεν επανέρχονται.
Σε κάθε επανεκκίνηση σέρβερ, ο ιός αναπαράγεται...
...και κρασάρει τον ξενιστή.
Πώς θα επανέλθει το δίκτυο, όταν δεν επανεκκινούνται οι σέρβερ;
Δεν μπορούμε. Αυτό ήθελαν.
Μεταδώσαμε τον ιό παντού, προσπαθώντας να τον απωθήσουμε.
Το μόνο που μπορούμε να κάνουμε είναι να το βγάλουμε "οφλάιν".
Να καθαρίσουμε τους σέρβερ και να τους επανεκκινήσουμε.
-Θα έρθεις μαζί μου. -Ναι.
Λόιντ, πες σε όλους να βγουν "οφλάιν".
Στη συστοιχία αποθηκευτικών σέρβερ στο Ντάλες.
Θα χρειαστούμε το τζετ.
Γίνεται επανεκκίνηση δικτύου. Κατεβάζεις τα αρχεία καταγραφής;
Πες του να σταματήσει.
Μην ξεκινήσετε τη διαδικασία. Σας ξέφυγε ένα.
Ένας μολυσμένος σέρβερ είναι ενεργός.
Σε πόση ώρα θα φτάσει εκεί;
Ο εφεδρικός σέρβερ είναι σε λειτουργία;
Έτοιμος, αλλά δεν ρυθμίστηκε για αυτόματη εναλλαγή.
Πρέπει να αλλάξουμε DNS.
Μπορείς, μπορείς.
Είναι αδύνατον.
Μπορείς, μπορείς.
Πλησιάζει τον μολυσμένο σέρβερ.
Είναι σε λειτουργία;
Είμαστε εντάξει.
Ναι.
Θα ρίξω μια ματιά στον μολυσμένο σέρβερ.
Θα σε βρω στους ανελκυστήρες.
Πρέπει ν' άφησαν κάποιο ίχνος. Κάθε χάκερ διψάει για προσοχή.
Δεν κάνουν τέτοιες επιθέσεις χωρίς λόγο.
Αυτό είναι. "fsociety". Υποτίθεται ότι είναι αστείο;
Ήταν ευκολάκι. Δεν έκαναν προσπάθεια να το κρύψουν.
ΑΦΗΣΕ ΜΕ ΕΔΩ
Αυτή η σημείωση είναι για εμένα. Μου λένε να το αφήσω εδώ.
Μα γιατί;
Δεν έχει σημασία. Ώρα να τους κλείσω.
Γιατί δεν το διαγράφω; Δεν θέλω. Θέλω να παραμείνει.
Τι έχω πάθει;
Θα το ρυθμίσω έτσι ώστε να το χρησιμοποιώ μόνο εγώ.
Δεν θα το μάθει κανείς.
Ήξερες ότι είμαι γκέι;
Όχι.
Θεώρησε ότι σου αποκαλύφθηκα.
Είναι δύσκολο. Δεν θέλω να μιλάω για τα προσωπικά μου...
...αλλά ο σύντροφός μου γίνεται παρανοϊκός.
Πιστεύει ότι ντρέπομαι.
Θέλει να εκδηλώνομαι περισσότερο.
Τέλος πάντων. Είμαι γκέι.
-Ευχαριστώ. -Ναι.
Μην ανησυχείτε. Οι χάκερ βαριούνται εύκολα.
Θα ασχοληθούν με κάποιον άλλον.
Η Evil Corp σκέφτεται να μας παρατήσει.
Δεν ξέρω αν τους κατηγορώ.
Μπορούσαν να ειδοποιήσουν άλλες ομάδες ασφαλείας.
Ειδοποίησαν εσάς.
Κάποιος εκεί μας συμπαθεί. Ο Κόλμπι δέχεται πιέσεις...
...και εκείνος παίρνει τις αποφάσεις.
Η εταιρεία είναι το 80% των εργασιών μας.
Αν τους χάσουμε, ξοφλήσαμε.
Εγώ ξόφλησα.
Νιώθω ότι μπορώ να σου μιλήσω.
Δηλαδή, περισσότερο απ' ό,τι στους άλλους.
Είμαι σίγουρος ότι θα χαιρόσουν αν αποτυγχάναμε.
Έλα τώρα.
Ξέρω ότι μισείς να φοράς αυτά τα ανόητα πουκάμισα.
Γκίντεον.
Σου υπόσχομαι ότι θα τους βρω.
Οι σέρβερ της Evil Corp θα επανέλθουν σύντομα.
Θα ρίξω μια ματιά στο αρχείο. Θα ρωτήσω τις επαφές μου...
...για την fsociety. Πρώτη φορά συναντώ το όνομά τους.
Θα είναι καινούργιοι, αλλά είναι καλοί.
Δύσκολη νύχτα;
ΚΥΡΙΟΣ ΡΟΜΠΟΤ
Αυτή είναι η στάση μου. Πρέπει να έρθεις μαζί μου...
...αλλά μόνο αν δεν το διέγραψες.
Αν το διέγραψες, δεν έχουμε τίποτα να πούμε.
Σ' εμένα μιλάς;
Απομακρυνθείτε από τις πόρτες που κλείνουν, παρακαλώ.
Ποιος είσαι;
Πρέπει να περιμένουμε το Μπρόντγουεϊ Εξπρές.
-Και μετά; -Θα πάμε στο Μπρούκλιν.
Στο Κόνι Άιλαντ.
Γιατί; Τι έχει εκεί;
Προφανώς, θα κάνεις πολλές ερωτήσεις.
Είναι περίεργο αυτό που κάνεις τώρα. Καταλαβαίνω.
Δεν μπορώ να σου πω τίποτα μέχρι να φτάσουμε εκεί.
Απαγορεύεται το κάπνισμα εδώ.
Με παρακολουθείς.
Γιατί;
Τι θέλεις από εμένα;
Ο μπαμπάς μου ήταν κλεφτρόνι.
Δεν σταύρωνε δουλειά, απλώς έκλεβε μαγαζιά.
Μικρής κλίμακας πράγματα.
Κάποτε με κάθισε και μου είπε κάτι που δεν ξέχασα ποτέ.
Μου είπε, "Όλοι κλέβουν. Έτσι πάει."
"Πιστεύεις ότι οι άνθρωποι έχουν αυτό που τους αξίζει; Όχι."
"Παίρνουν πολλά ή κακοπληρώνονται. Πάντα κάποιος είναι το κορόιδο."
"Εγώ κλέβω, γιε μου, αλλά δεν με τσακώνουν."
"Αυτό είναι το συμβόλαιό μου με την κοινωνία."
"Αν με τσακώσουν, θα πάω φυλακή."
"Διαφορετικά, έβγαλα το ψωμί μου."
Το σεβόμουν αυτό, φίλε.
Μικρός, το έβρισκα πολύ πρώτο.
Τελικά, λίγα χρόνια μετά, τον έπιασαν.
Τον έχωσαν στη φυλακή. Πέθανε πέντε χρόνια μετά.
Έχει όλο μου τον σεβασμό.
Νόμιζα ότι ήταν ελεύθερος επειδή έκανε αυτό που γούσταρε...
...αλλά δεν ήταν έτσι. Ήταν στη φυλακή...
...όπως είσαι εσύ τώρα, Έλιοτ.
Αλλά εγώ θα σε βγάλω έξω.
Γιατί συναντιέστε από κοντά;
Θυμάσαι την ομάδα χακεράδων "O-Megz";
Τους έδωσε ο αρχηγός τους στο FBI. Ξέρεις πώς τον εντόπισαν;
Έψαξαν τον υπολογιστή του και βρήκαν email, συνομιλίες.
Αρκεί ένας για να γκρεμιστεί το οικοδόμημα. Αποκαλείται...
-Κεντρικό σημείο αποτυχίας. -Σωστά.
Δεν ήθελαν να συναντηθούν, κι έτσι έμπαιναν σε μπελάδες...
...κάθε φορά που αντάλλασσαν κι ένα εικονίδιο μεταξύ τους.
Ο κανόνας μας είναι ότι γίνεται εδώ και μόνο εδώ.
Αρχίζει και τελειώνει στην πόρτα.
Η κρυπτοθέτησή μας είναι ο πραγματικός κόσμος.
-Πώς μιλάτε μεταξύ σας; -Δεν μιλάμε.
Ερχόμαστε, δουλεύουμε πάνω στο πρόγραμμα και φεύγουμε.
-Πώς τους εμπιστεύεσαι; -Τους δίνω μια άσκηση.
Αν τη λύσουν, μπαίνουν στην ομάδα.
-Αν αποτύχουν... -Η χθεσινοβραδινή επίθεση.
Με δοκίμαζες.
Είπες ότι υπάρχει ένα πρόγραμμα. Ποιο είναι αυτό;
Μ' αυτό θ' ασχοληθούμε μετά. Ήθελα μόνο να δεις το μέρος.
Δεν μπορείς να κάνεις πολλά χωρίς επεξεργαστή.
Είμαι τρελός. Πρέπει να είμαι τρελός. Δεν μπορεί να έγινε αυτό;
Είναι παραίσθηση. Είναι; Να πάρει. Είμαι σχιζοφρενής.
Μου 'στριψε αυτήν τη φορά; Όχι, συνέβη. Με πήρε η Άντζελα.
Ήμουν στην AllSafe, υπήρχε πρόβλημα στην Evil Corp.
Αυτά είναι γεγονότα. Ξέρω, ξέρω.
Όλα αυτά τα διηγούμαι σε φανταστικό πρόσωπο.
Εσένα σε δημιούργησα εγώ, όχι όλο το υπόλοιπο.
Πάνω στην ώρα. Θα πήγαινα να περιμένω στα Starbucks.
Μένεις σε κακόφημη γειτονιά, το ξέρεις;
Το ξέρω.
Θέλεις να μαστουρώσουμε και να δούμε αγαπημένη σου ταινία;
Μας έσωσες χθες βράδυ. Νόμιζα ότι θα μου έδιναν πόδι.
Πού ήσουν; Νόμιζα ότι θα κοιμόσουν.
Αποκοιμήθηκα στο τρένο.
Ακούγεται τελείως ψέμα.
Τέλος πάντων. Δεν θέλω ν' ασχοληθώ μ' αυτό.
Λοιπόν, θέλεις;
Μου λείπει η Κουέρτι. Ελπίζω να μ' αγαπάει ακόμα.
Να πάρει!
Δεν έπρεπε να είναι εδώ. Ένα λεπτό να την ξεφορτωθώ.
Δεν πειράζει.
Είναι τέλειο, Έλιοτ. Χαίρομαι για εσένα.
-Όχι, δεν είναι τίποτα τέτοιο. -Θα έπρεπε να είναι.
Είναι καλό που...
...βγαίνεις με κάποια.
Τα λέμε τη Δευτέρα. Θα δούμε ταινία άλλη φορά.
-Σου το υπόσχομαι, εντάξει; -Ναι.
Καλή διασκέδαση.
Έλιοτ;
Να πάρει. Είναι Τετάρτη; Πρέπει να μετακινήσω το αμάξι μου.
Σέιλα, φύγε.
Τώρα.
Καμία αναφορά σε "κύριο Ρομπότ".
Καμία αναφορά από χακεράδες. Κανείς δεν τους έχει ακουστά.
Το ακίνητο ανήκε επί 13 χρόνια στη Fun Society Amusement.
Ο ιδιοκτήτης δολοφονήθηκε πριν από ενάμιση χρόνο.
Δεν υπάρχουν στοιχεία για προηγούμενους ιδιοκτήτες.
Ο τύπος είναι καλός. Πολύ καλός.
Δεν έχει σημασία. Η ΙΡ του δικτύου είναι στο αρχείο.
Αρκεί για να τους καταδώσω.
Τι ζητάς, Κύριε Ρομπότ;
Γεια. Πού είναι το αφεντικό σου;
Κόψε τις αηδίες.
Πότε θα μας δώσεις πρόσβαση στον ριζικό κατάλογο;
-Τι; -Φιλαράκι, έλα τώρα.
Εγώ έγραψα το rootkit.
Πρέπει να βάλω την ΙΡ του Κόλμπι στο αρχείο DAT.
Κουφιοκέφαλε.
Καλά νέα. Πρόλαβα τα τελευταία κεκάκια. Θέλεις ένα;
-Με αποκάλεσε "κουφιοκέφαλο". -Έτσι είναι η Νταρλίν.
Σ' αρέσουν οι ρόδες;
Είναι υπέροχα. Όσο πιο ψηλά ανεβαίνεις, τόσο καλύτερα.
Μ' αρέσει εδώ πάνω.
Σ' αρέσει;
Ήρθα να σου πω ότι θα σε καταδώσω.
Θα σου πω γιατί είσαι πραγματικά εδώ.
Επειδή διαισθάνεσαι ότι κάτι δεν πάει καλά στον κόσμο.
Κάτι που δεν μπορείς να εξηγήσεις.
Αλλά ξέρεις ότι ελέγχει κι εσένα κι όλους όσους νοιάζεσαι.
Για ποιο πράγμα μιλάς;
Για το χρήμα.
Από τότε που σταμάτησαν οι συναλλαγές σε χρυσό...
...το χρήμα έχει γίνει εικονικό.
Λογισμικό. Το λειτουργικό σύστημα του κόσμου μας.
Έλιοτ, εμείς είμαστε έτοιμοι...
...να γκρεμίσουμε αυτή την εικονική πραγματικότητα.
Σκέψου το.
Τι θα γινόταν αν μπορούσες να διαλύσεις μια κοινοπραξία;
Μια κοινοπραξία που είναι βαθιά εδραιωμένη...
...στην παγκόσμια οικονομία...
...η διάλυση της οποίας δεν θα μπορούσε να περιγραφεί;
Θέλεις να δημιουργήσεις μια οικονομική κρίση...
...σαν αυτή που περάσαμε, αλλά ακόμα χειρότερη.
Γιατί να θέλω κάτι τέτοιο; Όλοι θα έχαναν τα λεφτά τους.
Κι αν σου έλεγα ότι η κοινοπραξία αυτή κατέχει...
...το 70% της παγκόσμιας καταναλωτικής πίστης;
Μπαίνοντας στο κέντρο δεδομένων, θα κάναμε φορμάτ στους σέρβερ...
-...και στους εφεδρικούς. -Θα διαγράφαμε...
Όλο το χρέος μας προς αυτούς.
Κάθε αρχείο πιστωτικής κάρτας, δανείου και στεγαστικού.
Θα ήταν αδύνατο να τα ανακτήσουν από τα χαρτιά τους.
Η μεγαλύτερη αναδιανομή πλούτου στην ιστορία.
Η Evil Corp, η κοινοπραξία. Γι' αυτό διαλέξατε εμένα.
-Επειδή δουλεύω στην AllSafe. -Αύριο...
...η AllSafe θα δεχτεί την επίσκεψη του FBI...
...και της US Cyber Command.
Εσύ θα τροποποιήσεις το αρχείο DAT...
...και θα βάλεις την IP του τερματικού του Κόλμπι.
Του Τέρι Κόλμπι; Θέλεις να τον παγιδεύσεις;
Δεν θα το πιστέψει κανείς.
-Τον γνώρισα. Είναι βλάκας. -Το ίδιο και το FBI.
Ακόμα κι αν δεν πιστέψουν ότι το έκανε αυτός...
...θα πιστέψουν ότι έδωσε πρόσβαση σε κάποιον άλλον.
Και θα πάει φυλακή. Ποιο το όφελος;
Δεν διαλύεις μια κοινοπραξία με μια βολή στην καρδιά.
Οι κοινοπραξίες δεν έχουν καρδιά.
Τους διαλύεις σιγά σιγά.
Καθώς διαλύονται, διαλύεται και η ψευδαίσθηση ελέγχου.
Ποιος είσαι;
Θα έρθουμε και σ' αυτό αργότερα. Τώρα έχεις πολλά να σκεφτείς.
Πρέπει ν' αλλάξεις το αρχείο DAT. Να βάλεις την ΙΡ του Κόλμπι.
Αν το κάνεις αυτό...
...θα θέσεις σ' εφαρμογή τη μεγαλύτερη επανάσταση...
...που είδε ποτέ ο κόσμος.
ΠΩΣ ΘΑ ΑΠΟΠΛΗΡΩΣΩ ΤΟ ΦΟΙΤΗΤΙΚΟ ΜΟΥ ΔΑΝΕΙΟ;
ΜΟΣ, ΑΝΤΖΕΛΑ ΦΟΙΤΗΤΙΚΟ ΔΑΝΕΙΟ
ΤΟ ΧΑΣΜΑ ΑΝΑΜΕΣΑ ΣΕ ΠΛΟΥΣΙΟΥΣ ΚΑΙ ΦΤΩΧΟΥΣ...
...ΕΙΝΑΙ ΣΤΑ ΥΨΗΛΟΤΕΡΑ ΕΠΙΠΕΔΑ ΤΩΝ ΤΕΛΕΥΤΑΙΩΝ ΕΤΩΝ.
ΣΥΝΤΟΜΑ ΚΟΝΤΑ ΣΑΣ. "ΤΟ ΚΑΚΟ ΠΑΝΤΑ ΚΕΡΔΙΖΕΙ".
Λοιπόν, τι έχουμε;
Αν ρίξετε μια ματιά στην πρώτη σελίδα...
Εσύ σταμάτησες την επίθεση.
Τα παιδιά στην Ανάλυση είπαν ότι ήταν δυσκολάκι.
Μπορούσε να μας βγάλει εκτός για μέρες. Τα πήγες καλά.
Εντάξει.
Ξεκινάμε από την υπεύθυνη του λογαριασμού σας, την Άντζελα.
Στις 02.07 το πρωί, εντοπίσαμε την παραβίαση...
-...το βράδυ της Παρασκευής. -Θέλεις να πεις το Σάββατο.
Συγγνώμη, ναι. Ουσιαστικά, ξημερώματα Σαββάτου.
Ναι, Άντζελα. Γι' αυτό είμαστε εδώ.
-Για τα ουσιαστικά. -Μάλιστα.
Έφτασε στις 02.35...
Μισή ώρα σχεδόν μετά. Γιατί δεν μπήκε κάποιος απομακρυσμένα;
Δεν θα ήταν ασφαλές να συνδεθούν απομακρυσμένα.
Ήταν πιο έξυπνο να συνδεθούμε από 'δώ.
-Ακριβώς. Ο Λόιντ... -Κάνε μου τη χάρη. Μια στιγμή.
Ξέρεις, πάντα μου άρεσε αυτή η θέα.
Τακτοποιήθηκε κι αυτό. Πού είχαμε μείνει;
Η Άντζελα ξέρει περισσότερα για όσα έγιναν.
Δεν θα εργαστεί για εμάς.
Χρειαζόμαστε κάποιον γνώστη τεχνικών θεμάτων.
Να μπούμε στο θέμα μας.
Δεν μπορώ να κάθομαι να βλέπω έναν φάκελο επί 20 λεπτά.
Ποιος το έκανε αυτό; Είναι τόσο δύσκολο;
Ποιος το έκανε;
Εντόπισα το αρχείο διαμόρφωσης του rootkit με διευθύνσεις ΙΡ.
Μόλις τον αποκρυπτογραφήσετε, θα μάθετε την πηγή της επίθεσης.
Δεκαεννιά μέρες.
Καμία είδηση, καμία σύλληψη, καμιά αποκάλυψη.
Ούτε FBI ούτε Κόλμπι ούτε Evil Corp.
Άφαντος ο Κύριος Ρομπότ. Άφαντη η fsociety.
Πρέπει ν' απασχολήσω το μυαλό μου.
Χαίρετε. Είμαι ο Σαμ από το τμήμα ηλεκτρονικής απάτης της τράπεζας.
Δυστυχώς, ο λογαριασμός σας έπεσε θύμα υποκλοπής.
Τι έγινε;
Πριν σας απαντήσω, πρέπει να κάνω ταυτοποίηση των στοιχείων σας.
Διεύθυνση κατοικίας παραμένει η Χόθορν Άβενιου 306;
Ναι, διαμέρισμα 2C.
Και η ερώτηση ασφαλείας σας; Αγαπημένη ομάδα μπέιζμπολ;
Οι Γιάνκις. Δεν θυμάμαι τέτοια ερώτηση.
Τέλος, πώς λένε το κατοικίδιό σας;
Φλίπερ. Σε ποιον μιλάω; Μου δίνετε όνομα και αριθμό;
Μ' αυτές τις λεπτομέρειες...
...το πρόγραμμά μου θα σπάσει τον κωδικό του σε δύο λεπτά.
Και τι δεν θα έδινα για να γίνω φυσιολογικός.
Για να ζω σ' αυτήν τη φούσκα. Την πραγματικότητα των αφελών.
Έτσι το δικαιολογώ αυτό.
Διατηρούν άθικτη την αισιοδοξία τους.
Να προστατευτούν.
Πώς; Είναι πολύ μεγάλος για να 'χει περίπλοκο κωδικό.
Έπρεπε να είναι ένας συνδυασμός αυτών των πληροφοριών.
Κάτι μου διαφεύγει.
Το πραγματικό του όνομα δεν είναι Μάικλ Χάνσεν.
Λένι Σάνον; Μάικλ Χάνσεν; Ποιον παριστάνεις απόψε;
Θα σταματήσεις να βλέπεις την Κρίστα.
Θα τα χαλάσεις μαζί της. Δεν πρόκειται να την ξαναδείς.
Εσύ είσαι που χρησιμοποίησες το κινητό μου.
Απάτησες τη σύζυγό σου με εφτά διαφορετικές γυναίκες.
Έχω ψηφιακές αποδείξεις. "Άσλεϊ Μάντισον", συνοδοί...
...τα έχω όλα.
Αν δεν σταματήσεις να τη βλέπεις, η γυναίκα σου θα τα μάθει όλα.
-Καθώς και η αστυνομία. -Η αστυνομία;
Μία από τις συνοδούς ήταν 15 χρονών.
Αυτό το σημείο ήταν ψέμα, αλλά είχε έφεση στις μικρές.
Δεν θα κάνω τίποτα, αρκεί να τα χαλάσεις με την Κρίστα.
Απόψε.
-Έγινε. -Θα της πεις την αλήθεια...
...ότι είσαι παντρεμένος κι απατάς τη γυναίκα σου.
Ότι πηγαίνεις με ιερόδουλες.
Ότι δεν είχες πρόθεση για σοβαρή σχέση μαζί της.
Γιατί; Αυτό θα την κατέστρεφε. Νομίζει ότι...
...είμαστε ερωτευμένοι.
Ακριβώς. Πρέπει ν' αποφεύγει ηλίθιους σαν εσένα στο μέλλον.
Το ραντάρ της χρειάζεται ρύθμιση.
Θα το μάθω, αν παραλείψεις το παραμικρό.
Γι' αυτό μην το κάνεις.
Και κάτι ακόμα. Χρειάζομαι κάτι από εσένα.
Σε συμπαθώ, Φλίπερ. Είσαι καλό σκυλί.
Δεν θέλω να 'χω δίκιο...
...αλλά οι άνθρωποι βρίσκουν πάντα τρόπο ν' απογοητεύουν.
Ο Μάικλ Χάνσεν αρχειοθετείται μαζί με τους υπόλοιπους...
...και θάβεται για πάντα στο ψηφιακό νεκροταφείο μου.
Το ύφος της απογοήτευσης. Της το είπε. Έκλαιγε όλη νύχτα.
Τώρα έρχεται η θλίψη.
Δεν μ' αρέσει να τη βλέπω θλιμμένη.
-Είσαι καλά; -Με συγχωρείς.
Με συγχωρείς.
Συνέχισε.
Η Άντζελα με κατηγορεί για όσα έγιναν στη συνάντηση.
-Τι κάνω; Πρέπει να της μιλήσω. -Απάντησες στην ερώτησή σου.
-Μίλα της. -Δεν απαντάει στα μηνύματά μου.
Τότε πήγαινε να τη βρεις. Πες της ότι θέλεις να μιλήσετε.
Η επικοινωνία είναι κλειδί. Αληθινή ανθρώπινη αλληλεπίδραση.
Αυτό είναι το σημαντικό για εσένα τώρα.
-Μπορούμε να μιλήσουμε; -Τι είναι;
Δεν μου μιλάς. Έχεις να μου μιλήσεις από τη σύσκεψη.
Δεν θέλω να σου μιλήσω, γιατί ντρέπομαι.
Κάθε φορά που σκέφτομαι τι έγινε. Εντάξει;
-Θα το ξεπεράσω. -Έχουν περάσει τρεις εβδομάδες.
-Έχω δουλειά. -Και θα με αγνοείς;
Δεν χρειαζόταν να με υπερασπιστείς.
Ξέρω ότι προσπαθούσες να βοηθήσεις. Μην το ξανακάνεις.
Ακόμα κι αν χάνω. Άφησέ με να χάσω, εντάξει;
Μη δείχνεις μπερδεμένος. Απλώς πες "εντάξει".
Εντάξει.
Έλιοτ...
Πράκτορες του FBI ισχυρίζονται ότι ο Κόλμπι...
...συνεργάστηκε με ομάδες χάκερ για να πιέσει την E-Corp...
...καθώς διαπραγματευόταν το συμβόλαιό του.
Μετά από εξαντλητικές έρευνες, πηγές κοντά στο FBI...
...επιβεβαίωσαν ότι συνέδεσαν την επίθεση με το τερματικό του.
Συμβαίνει. Συμβαίνει.
Ο ΤΕΡΙ ΚΟΛΜΠΙ ΣΥΝΕΛΗΦΘΗ
Συμβαίνει, συμβαίνει, συμβαίνει.
Κύριε. Μπείτε στο αυτοκίνητο.
Κύριε.
Μπείτε στο όχημα τώρα.
Προχωρήστε.
Κύριε, μπείτε μέσα.
Κύριε, περάστε μέσα.
Μπονσουάρ, Έλιοτ.
Πείτε μου ότι το βλέπετε κι εσείς αυτό.
Απόδοση Διαλόγων Αριστέα Μετζητάκου
Τεχνική Επεξεργασία VERMANTIA